बेनि अनगायैबो बिटिसिनि गुबुन गुबुन जायगायावबो भिसिडिसिनि चेयारमेननि बिबानखौ लानानै गोबां बेले-बेजे जानायनि खौरां मोननाय जादों। बेफोरबायदि समावनो बुधबारखालि आसाम बिजेपिनि आफादगिरि रन्जित दास बिथाङा भिसिडिसिनि सायाव मोनसे बिबुंथि होयो। खौरांगिरिनि सोंथिआव बिथाङा बुंथियो दि, आसाम बिधानसभा बिसायख’थिनि उनावनो भिसिडिसिनि चेयारमेननि बिसायख’थिआ जागोन होननानै फोरमायो। लोगोसे बिथाङा फोरमायो दि, बिजेपिनि मावथि सोद्रोमाफोरखौ बिधानसभा बिसायख’थिजों लोगोसे भिसिडिसिनि थाखायबो थियारि जानो बिथोन होदों होननानै।